**ZÁPISNICA**

**zo zasadnutia komisie športu a mládeže mesta Šamorín**

**zo dňa 08.11.2021**

**Prítomní:** Duducz Tibor, Lančarič Pavol, Hideghéthy Csaba, Safaritová Judita, Varju Péter, Méry János

Zasadnutie komisie otvoril a viedol Tibor Duducz - predseda komisie, ktorý privítal všetkých prítomných. Vyhodnotil účasť členov komisie na zasadnutí, pričom konštatoval, že počet prítomných členov je 5 - počet neprítomných členov je 1, čiže komisia je uznášaniaschopná.

Komisia jednoznačne schválila program zasadnutia.

**Program:**

1. Informácie týkajúce sa usporiadania Gala večeru športu v roku 2021

2. Možnosti zriadenia florbalového ihriska

3. Rôzne

*k bodu 1:*

Predseda komisie informoval členov komisie, že Gala večer športu Mesta Šamorín je naplánovaný na 17. december 2021 v budove Korona v Šamoríne.

**Každý športový klub (Gladiátor/zápasenie, KCK/ kajak-kanoe, BKŠ/ basketbal, ŠTK/tenis, Klub šermu Šamorín/šerm, ŠTK/futbal, Kyokushin/karate, Budokan/karate) mohol nominovať 3 športovcov a takisto mohli nominovať športovcov aj v súťaži družstiev.**

**Osem klubov môže nominovať 24 športovcov. Každý klub môže nominovať najviac troch športovcov. Jednotlivci budú rozdelení podľa veku do dvoch skupín (do veku 15, resp. 20 rokov). Do súťaže môžu byť nominovaný aj družstvá športových klubov.**

**Zo sumárnych zoznamov z každého klubu budú hlasovať dvaja, nie však za vlastných športovcov. V oboch kategóriách majú označiť troch najlepších. Okrem klubov hlasujú aj členovia komisie športu a mládeže. Podľa odovzdaných hlasovacích lístkov za prvé miesto 3 body, za druhé 2 a za tretie 1 bod.**

*k bodu 2:*

Florbal je  **šport**, ktorý sa hrá na špeciálnych povrchoch (parkety resp. gumové povrchy). Rozmery oficiálneho florbalového ihriska sú 40 x 20 metrov, pričom musia byť ohraničené mantinelmi s oblými rohmi čo môže byť vyrobené z dreva alebo z umelej hmoty. Samozrejme, nie vždy sa tieto rozmery dajú dodržať, najmenšie povolené rozmery oficiálneho ihriska sú však 36 x 18 metrov.

Koncepcia na vybudovanie florbalového ihriska je taká, aby čím ďalej bola umiestnená od obytných domov na Dunajskej ulici.

Predseda komisie predložil návrh vybudovať vonkajšie osvetlené florbalové ihrisko na Dunajskej ulici pri detskom ihrisku. (viď príloha). Členovia komisie s miestom na vybudovanie ihriska nesúhlasili, navrhujú projekt realizovať na Dunajskej ulici za detským ihriskom pri materskej škole.

*K bodu 3:*

Z prítomných členov komisie nikto nemal žiadne pripomienky.

Predseda komisie sa poďakoval prítomným za účasť a zasadnutie ukončil.

Zapísala: I. Almási

Duducz Tibor

predseda komisie